Luule, jah, ka luule siht pole ometi mitte ainult rikastamine ja pee­nendamine uute elamusmuljetega vaid k a, või isegi kõigepealt j õ u and­mine, teatav maagia. Juba ürgajust peale on seegi element olnud ta üks olulisemaid.  Sest kõik on sel, kel on jõud: ta loob tema jaoks maailma, millise aga ise tahab, igaühe maailm on loodud nii ja ainult nii. Sest välisasjad iseendast ei tähenda meie jaoks kõige vähemat, see on meist kiirgav tahe, mis paneb nad hiilgama väärtustena. Isegi väetim impressionist, kelle õrnakoorsele mina-munale teeb valu iga välismulje hoobike, isegi tema püsib koos ja tajub seda valu vaid oma veelgi säilunud vähese jõuga. Ilma selleta ta laguneks koost ega tunnekski enam.